กด=ต่อชีวิต ง่ายๆ เพียงปลายนิ้ว ช่องทางการทำบุญยุคดิจิทัล
ศ.นพ.ปิยะมิตร ศรีธรา และพรรณสิรี คุณากรไพบูลย์ศิริ พร้อมตัวแทนจากค่ายมือถือ ชวนทำบุญด้วยการบริจาคผ่านมือถือ.,ในยุคดิจิทัลสามารถทำอะไรได้ง่ายๆเพียงปลายนิ้ว แม้แต่การบริจาคเงินทำบุญ ล่าสุด มูลนิธิรามาธิบดี ในพระราชูปถัมภ์ สมเด็จพระเทพรัตนราชสุดาฯ สยามบรมราชกุมารี ได้รับการสนับสนุนจากบริษัทผู้ให้บริการด้านโทรคมนาคมทั้ง 5 เครือข่าย เปิดช่องทางใหม่ในการบริจาคผ่านโทรศัพท์มือถือ ผ่านโครงการ กด=ต่อชีวิต (กด เท่ากับ ต่อชีวิต) เพื่อนำรายได้จากการบริจาคทั้งหมดสมทบทุนการซื้อเครื่องมือแพทย์ สถาบันการแพทย์จักรีนฤบดินทร์ คณะแพทยศาสตร์ รพ.รามาธิบดี,ศ.นพ.ปิยะมิตร ศรีธรา คณบดีคณะแพทยศาสตร์โรงพยาบาลรามาธิบดี และประธานคณะกรรมการบริหารมูลนิธิรามาธิบดีฯ เปิดเผยว่า เรามุ่งมั่นในการพัฒนาประเทศด้านสาธารณสุข เน้นการยกระดับและขยายขีดความสามารถในการให้บริการด้านการแพทย์อย่างเต็มประสิทธิภาพ ผ่านสถาบันการแพทย์จักรีนฤบดินทร์ จ.สมุทรปราการ โรงพยาบาลขนาด 460 เตียง ซึ่งปัจจุบันเปิดให้บริการในส่วนคลินิกในเวลาและนอกเวลา อาทิ กุมารเวชกรรม จิตเวช จักษุวิทยา หน่วยเวชศาสตร์ฟื้นฟู หน่วยโรคกระดูกและข้อ อายุรกรรม เป็นต้น และในเดือน ก.ค.นี้ได้เปิดให้บริการในส่วนคลินิกพิเศษนอกเวลาราชการ สูตินรีเวช มีผู้ป่วยนอกเข้ารับบริการเฉลี่ยวันละ 300-350 ราย ขณะนี้ ได้ย้ายผู้ป่วยที่มีความจำเป็นต้องนอน (Admit) จากแผนกอุบัติเหตุและเวชศาสตร์ฉุกเฉิน รพ.รามาธิบดี (พระราม 6) ไปรับการรักษาที่ รพ.รามาธิบดีจักรีนฤบดินทร์จำนวนหนึ่ง และมีแผนที่จะนำผู้ป่วยที่รอคิวนานในการผ่าตัด หรือผู้ป่วยที่รอคิวทำอัลตราซาวนด์, CT Scan (ซีที สแกน) และ MRI Scan (เอ็มอาร์ไอ) ไปที่ รพ.รามาธิบดีจักรีนฤบดินทร์เช่นกัน และเมื่อเปิดให้บริการอย่างเต็มรูปแบบกลางปี 2562 คาดว่าจะสามารถดูแลผู้ป่วยได้มากกว่า 1 ล้านรายต่อปี และจะมีการเปิดให้มีการเรียนการสอนอย่างเต็มศักยภาพในปี 2564 ซึ่งจะช่วยแก้ปัญหาการขาดแคลนบุคลากรทางการแพทย์ เพราะเป็นโรงเรียนสำหรับนักศึกษาแพทย์และพยาบาลอีกด้วย,ผู้จัดการมูลนิธิรามาธิบดีฯ พรรณสิรี คุณากรไพบูลย์ศิริ กล่าวว่า โครงการล่าสุดนี้ กด=ต่อชีวิต (กด เท่ากับ ต่อชีวิต) เป็นพลังบุญครั้งยิ่งใหญ่ ซึ่งได้รับความร่วมมือจากผู้ให้บริการเครือข่ายโทรศัพท์ 5 ค่าย ได้แก่ AIS, CAT, DTAC, TOT และ TRUE ที่พร้อมใจกันสนับสนุนมูลนิธิรามาธิบดีฯ เปิดช่องทางใหม่ในการบริจาคผ่านทางมือถือ เพียงกดรหัส *948*1111* 100# แล้วกดโทร.ออก ก็สามารถร่วมบริจาคครั้งละ 100 บาท (ไม่รวมภาษีมูลค่าเพิ่ม) ได้ทั้งระบบรายเดือน และเติมเงิน เพื่อสมทบทุนซื้อเครื่องมือแพทย์ ที่ปัจจุบันยังขาดงบประมาณอีกกว่า 1,400 ล้านบาท โดยเริ่มตั้งแต่วันนี้จนถึงเมษายน 2562 หรือบริจาคผ่านบัญชีมูลนิธิรามาธิบดีฯ ธนาคารไทยพาณิชย์ บัญชีกระแสรายวัน สาขารามาธิบดี เลขที่ 026-3-05216-3 ธนาคารกรุงเทพ บัญชีกระแสรายวัน สาขาศูนย์การแพทย์สมเด็จพระเทพรัตน์ (รพ.รามาธิบดี) เลขที่ 090-3-50015-5 บริจาคออนไลน์ได้ที่ ,www.ramafoundation.or.th, หรือ โทร.0-2201-1111.
ในยุคดิจิทัลสามารถทำอะไรได้ง่ายๆเพียงปลายนิ้ว แม้แต่การบริจาคเงินทำบุญ ล่าสุด มูลนิธิรามาธิบดี ในพระราชูปถัมภ์ สมเด็จพระเทพรัตนราชสุดาฯ สยามบรมราชกุมารี 
กด=ต่อชีวิต,กด เท่ากับ ต่อชีวิต,มูลนิธิรามาธิบดี,ปิยะมิตร ศรีธรา,ทำบุญออนไลน์